# Avtale om leie av bærbar-PC/nettbrettog lån av gratis læremidler, bøker og annet materiellmellom Telemark fylkeskommune(org.nr. 929 882 989)og{navnElev} – {fødselsnrElev}

# Generelt

## 1.1. Parter

Avtalen er inngått mellom Telemark fylkeskommune (fylkeskommunen) og eleven som leie av bærbar-PC/nettbrett og lån av gratis læremidler, bøker og annet materiell.

I de tilfeller eleven ikke er myndig, inngås avtalen med elevens foresatte som ansvarlig leier og låner.

Ved å signere bekrefter jeg å ha lest innholdet i dette dokumentet og aksepterer fylkeskommunens betingelser og retningslinjer for bruk og behandling av elev PC-en/nettbrettet, gratis læremidler, bøker og annet materiell.

Leieforholdet mellom fylkeskommunen og eleven er regulert av vilkårene i denne avtalen.

Denne avtalen signeres digitalt her: <https://elevkontrakter.telemarkfylke.no>

## 1.2. Eiendomsrett/Bruksrett

Utstyret/læremidlene/bøkene som omfattes av denne avtalen er fylkeskommunens eiendom. Eleven får kun en bruksrett inntil PC-en kjøpes ut og privatiseres.

# Leie av bærbar-PC

## 2.1. Datautstyret og programvaren avtalen omfatter

Ordningen omfatter en bærbar-PC/nettbrett/MacBook med lader og eventuelt tilleggsutstyr. Ved skade eller tap gjelder også vilkårene i denne avtalen for utlåns-PC.

Følgende programvaregrupper installeres i tillegg til operativsystemet:

* kontorstøtteprogram (Office365)
* antivirusprogram
* annen programvare som skolen bruker i opplæringen

## 2.2. Bruk av utstyr

**Eleven plikter å**

* sørge for at utstyret er forsvarlig sikret mot skade og tyveri (for eksempel oppbevares i eget låst skap, transporteres i sekk, bruke regntrekk og tas med som håndbagasje ved reiser)
* ikke låne bort PC-en til andre eller forlate den uten tilsyn
* ikke installere skadelig/ulovlig eller annen programvare
* ikke endre/kopiere programvaren som allerede er installert på pc-en uten spesiell tillatelse fra skolen
* sørge for regelmessig sikkerhetskopi
* ikke fjerne merking (typebetegnelse, fabrikasjonsnummer og lignende) fra maskinen
* ikke selv merke maskinen på noe vis, heller ikke med klistremerker

Ved mistanke om virus/skadeprogramvare eller oppdages unormal bruk av PC blir elevkonto sperret. Eleven må henvende seg til IT for gjennomgang og reinstallasjon av PC.

Fylkeskommunen er berettiget til å anvende programvare for overvåkning av nettverkstrafikk og applikasjoner på elev-PCer utelukkende under eksamensperioder. Formålet er å forebygge juks og varsle om ikke godkjent programvare på elev-PC-ene. Denne retten til overvåkning er begrenset til eksamensperiodene og vil ikke være gjeldende utenfor disse tidsrommene.

Elever får ikke administrasjonsrettigheter til PC før de 3 årlige leiene er betalt og PC er privatisert etter endt skolegang.

Bruken reguleres av fylkeskommunesordensreglement for videregående skoler.

## 2.3. Service og garanti

Eleven plikter å levere PC til IT-teknisk personell for nødvendig oppgradering, feilretting og service. Hvis eleven selv, eller lar andre gjøre inngrep på PC-en, vil konsekvensen være tap av garantien. Dette kan utløse erstatningsplikt for eleven. Ved behov vil skolen tilby nødvendig utstyr til rådighet for eleven. Eleven må melde garantisaker fortløpende, og senest innen 20. juni tredje skoleår etter at avtalen er inngått. Dette gjelder også skade på eventuell utlåns-PC.

## 2.4. Tap og skade

Alle feil ved utstyret samt skader og tap skal meldes til skolen ved første mulighet, senest innen 14 dager.

Eleven skal ikke prøve å reparere skade selv, men overlate dette til skolen. Vedlikehold foretatt av andre enn godkjent tjenesteleverandører fører til at skade ikke dekkes.

Ved skade skal det betales en egenandel. Egenandel vil variere etter skadens omfang. Dette avgjøres av fylkeskommunen i henhold til garantiavtalen.

Tap eller skade som skyldes uaktsomhet/uforsiktighet eller forsett fra elevens side belastes eleven/elevens foresatte fullt ut. Dersom en PC er skadet eller tapt pga. uaktsomhet eller forsett må eleven/elevens foresatte dekke reparasjon eller betale ut restverdi av PC i henhold til de til enhver tid gjeldende retningslinjer for fylkeskommunen.

Eksempler på uaktsomhet kan være (listen er ikke uttømmende):

* Uforsvarlig oppbevaring av drikke/væske i samme veske/sekk som PC
* Bruk på uegnet sted med mer (for eksempel i nærheten av sand, jord, vann, sveiseutstyr eller andre maskiner som kan skade pc på verksted og lignende)
* La PC ligge uten tilsyn av eleven selv eller medelever.
* Uforsvarlig håndtering under transport.
* Skader ved uforsvarlig plassering av PC slik at du/andre setter seg på den
* Uforsvarlig plassering ved for eksempel høyder, gulvet eller på en kant osv.

## 2.5. Tyveri

Ved tyveri skal eleven umiddelbart melde dette til politiet, og skolen skal ha kopi av tyverimeldingen.

Ved tyveri av PC fra private eller offentlige steder, inkludert skolen, er eleven/elevens foresatte ansvarlig for å dekke tapet, eventuelt ved bruk av egen forsikring. Tyveriforsikting anbefales.

## 2.6. Rett til å overta utstyret

**Generelt om overtakelse**

For å overta PC-en må eleven ha betalt tre års-leier og avsluttet skolegang. PC blir da åpnet slik at eleven kan administrere den selv. Lisens for Microsoft Windows operativsystem blir gjort tilgjengelig, ikke Microsoft Office 365 lisens. All annen programvare blir slettet.

**Utvekslingsstudent**

Eleven kan ta med seg PC-en hvis eleven skal gå på skole i utlandet. Ved fravær på mer enn seks måneder må den tilrettelegges for privat bruk og eleven må betale gjenstående leiebeløp. Eleven blir da administrator av bærbar PC, og kan installere programmer etter behov. Når eleven kommer tilbake til skolen etter endt utveksling må eleven henvende seg til skolens IT-servicedesk for å få klargjort maskinen for skolebruk igjen.

**Bytte av skole**

Hvis eleven bytter skole innen de offentlige skolene i fylkeskommunen skal eleven ta med seg PC-en til den nye skolen.

Bytter eleven til privat skole eller offentlig skole i et annet fylke, må leiekontrakten med fylkeskommunen avsluttes enten ved å innfri resterende leiebeløp i henhold til rettighet i forskrift til opplæringsloven eller levere inn PC. Eleven bør selv ta kontakt med ny skole for informasjon om hvilke regler som gjelder.

**Avbryte skolegangen**

Hvis eleven slutter før 1. oktober samme høst som denne avtalen ble inngått, har ikke eleven rett til å overta PC-en, og den må leveres tilbake til skolen. Slutter eleven etter 1. oktober og vil beholde PC-en, må de gjenstående leiebeløpene betales. Slutter eleven etter 1. oktober og ikke vil beholde PC-en, betaler eleven leiesum for påbegynt skoleår.

**Videre studieløp, for eksempel påbygging til generell studiekompetanse.**

Eleven kan bruke den samme PC-en som er overtatt etter Vg2 i videre studieløp/læretid innenfor fylkeskommunen.

Hvis eleven ikke har PC fra før får eleven leie-PC av skolen mot årlig leie og denne PC-en skal leveres tilbake til skolen etter avsluttet studieløp. Eleven må undertegne en leiekontrakt.

# Lån av gratis læremidler, bøker og annet materiell

Denne avtalen gjelder hele skoleløpet eller for ett skoleår av gangen for gratis læremidler, bøker og annet materiell.

Alt materiell som eleven låner er skolens eiendom.

Ved avsluttet skolegang, avsluttet fag eller avbrutt skolegang må alle læremidler leveres tilbake til skolen. Læremidler som ikke leveres inn til avtalt tid ansees som tapt og faktura vil bli sendt til elev/foresatt etter gjeldende satser.

Øvrige bøker og materiell leveres fortløpende gjennom skoleåret i tråd med vedtatte betingelser og rutiner

3.1 Behandling av lånt materiale fra skolebibliotektjenesten

Alt utlån skal registreres på eleven i bibliotekets utlånssystem.

Eleven plikter:

* å behandle læremidlene på en forsvarlig måte slik at de ikke utsettes for unødvendig slitasje og skade
* å ikke bruke markør, streke under tekst eller skrive notater i bøker som er lånt
* å sørge for at strekkode/RFID-brikke ivaretas

## 3.2 Tap og skade

Ved tap, skader eller ødeleggelse av læremidler har eleven/elevens foresatte fullt erstatningsansvar. Erstatningskrav trekkes ikke selv om læremidlene leveres etter fristen. I særskilte tilfeller kan erstatningskrav frafalles.

# Betaling og signering

For elev-PC må eleven betale en årlig leie i tre år. Eleven betaler forskuddsvis en gang per skoleår via fylkeskommunens elektroniske betalingsløsning. Leien tilsvarer laveste sats for utstyrsstipend fra Lånekassen og justeres årlig. Etter endt opplæring kan eleven beholde elev-PC. Dersom eleven ikke fullfører opplæringen, eller har disponert elev-PC i mindre enn tre år, skal eleven få tilbud om å kjøpe ut elev-PC for 3 års leie.

Ved innkreving av erstatning ved manglende innlevering av gratis læremidler, bøker og annet materiell eller uaktsomhet i henhold til kontrakt vil eleven få en faktura. Ved manglende innbetaling vil eleven motta skriftlig purring med henvisning til inkasso. Fylkeskommunen kan overdra retten til innkreving av betaling til en annen part.

For elever under 18 år vil foresatt som har signert som ansvarlig leier stå ansvarlig for eventuelle krav om manglende betaling.

**Avtalen om leie av bærbar-PC/nettbrett, lån av gratis læremidler, bøker og annet materiell**

Jeg bekrefter å ha lest innholdet i dette dokumentet.

Med min signatur, aksepterer jeg fylkeskommunens betingelser og retningslinjer for bruk og behandling av elev-PC-en, betingelser og retningslinjer for bruk og behandling av lånte læremidler.

Norsk alminnelige erstatningsregler gjelder for bruk og behandling av datamaskinen. Du er fullt erstatningspliktig ved tap, tyveri eller skade, både som følge av forsett eller uaktsomhet. I øvrige tilfeller av tap, tyveri eller skade må du betale en egenandel per tilfelle for reparasjon eller erstatningsmaskin.

Telemark fylkeskommune

Sted og dato: Skien august 2024



Helge Galdal

Fylkessjef for Utdanning, folkehelse og tannhelse

**Elev og foresatt**

|  |  |
| --- | --- |
| **Sted og dato** | **Under 18 år - ansvarlig signatur foresatt:** |
| Elevens navn (blokkbokstaver) | Foresattes navn (blokkbokstaver) |
| Elevens signatur | Foresattes signatur |